Source: http://docplayer.fi/676991-V-u-o-s-i-k-e-r-t-o-m-u-s.html
Timestamp: 2018-03-17 06:47:29+00:00
Document Index: 1367587

Matched Legal Cases: ['kko ', 'kko ', 'kko ', 'kko ', 'kko ', 'kko ', 'KKO ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2 VUOSIKERTOMUS 2004 Sisällys Marimekko 3 Tilinpäätös 22 Bisneksen nimi voisi olla elämä 4 Marimekon perusarvot 5 Toimitusjohtajan katsaus 7 Vuosi Marimekon visiot, tavoitteet, strategia 8 Marimekon liiketoiminta 9 Liikevaihto markkina-alueittain ja tuotelinjoittain 9 Vaatetus 11 Sisustus 13 Laukut 14 Vähittäismyynti 15 Kotimaan tukkumyynti 15 Vienti ja ulkomaantoiminnot 16 Lisensiointi 16 Suunnittelu 17 Tuotanto 17 Henkilöstö 18 Riskienhallinta 18 Yhteiskuntavastuu 19 Hallinnointiperiaatteet 20 Hallituksen toimintakertomus 22 Tuloslaskelma 28 Rahoituslaskelma 29 Tase 30 Tilinpäätöksen liitetiedot 32 Osake ja osakepääoma 40 Osakekohtaisia tietoja 43 Tunnuslukujen laskentakaavat 44 Kehitys vuosineljänneksittäin Viisivuotiskatsaus 45 Hallituksen voitonjakoehdotus 46 Tilintarkastuskertomus 46 Hallinto ja tilintarkastajat 47 Tietoja osakkeenomistajille 48 Pörssitiedotteet vuonna Tietoa Marimekosta sijoituskohteena 49 Marimekkoa analysoivat pankkiiriliikkeet 50 Osoitetietoja 51
3 Maija Isola elämä, taide, Marimekko Näyttely Designmuseossa Helsingissä Maija Isola ( ) suunnitteli ensimmäiset painokankaansa vuonna 1949 Marimekon edeltäjälle Printex Oy:lle. Hänen työnsä Marimekon sisustuskankaiden pääsuunnittelijana jatkui aina vuoteen 1987 asti. Lisäksi hän loi upean uran vapaana kuvataiteilijana. Maija Isola oli tavattoman monipuolinen ja rohkea taiteilija, aikansa ilmiöiden omaleimainen tulkitsija ja tulevien trendien ennakoija. Hänen painokuosituotantonsa käsittää yli 500 mallia, vertaansa vailla olevan valikoiman aiheiltaan ja toteutukseltaan erilaisia kuvioita. Virikkeitä kangasmalleihinsa Maija Isola sai niin perinteisestä kansantaiteesta kuin modernista kuvataiteesta, luonnosta ja lukemattomilta matkoiltaan eri puolille maailmaa. Vuonna 1970 Maija Isola kirjoitti tyttärelleen Pariisista: Bon soir lapset. Minulla on kauhean mukavaa nykyään. Olen ruvennut tekemään töitä ja tuntuu taas siltä ettei millään ehdi tehdä murto-osaakaan siitä mitä toivoisin. Mulla oli iso eräänlainen kukka-asetelmamaalaus paperirullalle menossa märkänä lattialla ja värit jogurttipurkeissa ja sanomalehtiä pitkin ja kukkia lattialla erilaisissa vaaseissa. Olin ostanut helluntaiksi maalausmalleiksi. Isoja tummanpunaisia ruusuja, pieniä vaaleanpunaisia kummallisen karvaisia tuoksuvia ruusuja, keltaisia, oransseja, valkoisia unikoita, kevätesikkoja erilaisia violetteja, mustia tulppaaneja ja pieniä carmiininpunaisia kukkia joiden nimeä en tiedä. 1
5 Marimekko on vuonna 1951 perustettu johtava suomalainen tekstiili- ja vaatetusalan designyritys. Yhtiö suunnittelee ja valmistaa sekä markkinoi Suomessa ja ulkomailla Marimekkotuotemerkillä korkealuokkaisia vaatteita, sisustustekstiilejä, laukkuja ja muita asusteita. Marimekon menestys- ja kilpailutekijät ovat ajan hengessä elävä liikeidea, vahva brändi, yrityksen perusfilosofiaa ilmentävä selkeä tuotekonsepti, liiketoiminnan joustavuus sekä luovuuteen kannustava yrityskulttuuri. Vuonna 2004 yhtiön liikevaihto oli 64,6 miljoonaa euroa, josta viennin ja ulkomaantoimintojen osuus oli 22,2 %. Henkilökunnan määrä vuoden 2004 päättyessä oli 355. Yhtiön osake on noteerattu Helsingin Pörssissä vuodesta Marimekko 3
6 Bisneksen nimi voisi olla elämä Johtamisfilosofiani, tunnejohtaminen, perustuu ennen kaikkea ihmisen arvostamiseen ja siihen uskoon, että jokaisella on aivan ainutkertaisia lahjoja, ainutkertaista luovuutta ja ainutkertaista osaamista. Marimekossa yhdessä tekeminen on tärkein työskentelytapamme. Siitä syntyy ilo, joskus jopa hurmio. Luovuutta ei voi delegoida eikä luovuus synny suunnittelemalla tai organisoimalla, vaikka usein niin tuntuu ajateltavan. Suurta lahjakkuutta on vaikea ohjata äärimmäiselle rajalle pelkän järjen avulla. Kun järki sanoo, että on aika pysähtyä, vahva vaisto antaa luvan ja käskyn jatkaa. Aito, luova lahjakkuus kestää aikaa. Usein ajan kuluminen vain lisää lahjakkuuden loistoa. Mielestäni bisneksen nimi voisi olla elämä. Hyvässä, eettisessä yrityskulttuurissa on samat arvolataukset, sama arvomaailma kuin jokapäiväisessä elämässämme. { K IRSTI P AAKKANEN, 2004} 4 Bisneksen nimi voisi olla elämä
7 Marimekon perusarvot Eettisyys Eettisyys on eri kulttuurien ja yksilöiden erilaisuuden kunnioittamista, yrityksen yhteiskunnallisen, taloudellisen ja kulttuurillisen vastuun kantamista. Liiketoiminnallisessa ajattelussa ovat aina mukana myös tunteet ja välittäminen. Aitous ja rehellisyys Marimekon koko liiketoiminnan, niin tuotteiden, palvelun kuin yritysviestinnän, tulee selkeästi samaistua Marimekon perusarvoihin. Luovuuden vapaus, rohkeus ja vastuu Marimekon voima ja menestyksen kulmakivi on luova suunnittelu. Luovuudelle on annettu vapaus, mutta sitä seuraa aina myös vastuu. Toteutettavilla ideoilla tulee olla selkeä yhteys liiketoiminnan todellisuuteen ja sen tavoitteisiin. Innostus, sitoutuneisuus ja tavoitteellisuus Innostus on halua kehittyä ja luoda uutta. Sitoutuminen on määrätietoista tavoitteisiin etenemistä ja vastuun kantamista tavoitteiden saavuttamisesta. Positiivisuus, esteettisyys Marimekon liiketoiminnan perusfilosofiaan kuuluu elämänmyönteisyys sekä herkkyys nähdä ja ilmentää kauneutta. Marimekon perusarvot 5
9 Toimitusjohtajan katsaus Aloitamme Marimekossa tilikauden 2005 erinomaisista lähtökohdista. Viime vuosien johdonmukainen eteneminen liiketoiminnan kehittämisessä on tuottanut myönteistä tulosta. Taloutemme on vahvassa kunnossa, ja Marimekon kansainvälistyminen on päässyt hyvään vauhtiin. Marimekko-designin tunnettuus ja arvostus maailmalla on kasvanut viime vuosina voimakkaasti, mikä on lisännyt brändin arvoa. Vuoden 2004 aikana sain kokea tämän henkilökohtaisesti monissa kansainvälisissä muotoilutapahtumissa, joissa minulla oli kunnia olla kutsuvieraana kertomassa Marimekosta designyrityksenä. Merkittävimmät näistä tapahtumista olivat Belgiassa Kortrijkissa järjestetty INTERIEURdesignbiennaali sekä Tukholmassa pidetty FutureDesign- Days-muotoilufestivaali. Molemmissa tapahtumissa oli esillä myös loistavan menestyksen saavuttanut laaja Marimekko-näyttely Viisi vuosikymmentä uskallusta. Marimekko tunnustetaan yhdeksi niistä harvoista yrityksistä, joissa on onnistuttu yhdistämään luovuus ja taloudellinen menestys. Maailmalla puhutaankin Marimekon ihmeestä. Ihmeenä pidetään sitä, kuinka näin pienessä ja monella tapaa syrjäisessä maassa voi ylipäätään toimia maailmanlaajuisesti menestyvä yritys näin suppealla ja vaativalla alalla. Ihmeellä tarkoitetaan myös pörssiyhtiö Marimekon taloudellista tulosta, joka on erinomainen. Kun legendaarinen Armi Ratia perusti Marimekon ja vei sen vaikeina aikoina uskomattomaan menestykseen, hänen päällimmäisenä ajatuksenaan ei ollut tavoitella taloudellista menestystä, vaan tuottaa iloa ja elämyksiä, luoda kaunista arkea. Marimekon alku oli täynnä uskallusta, nuorta pitelemätöntä energiaa, säännöistä piittaamatonta luovuutta. Ja rajattomasta luovuudesta syntyi lopulta myös kannattavaa bisnestä. Uskallusta tarvittiin jälleen, kun ostin Marimekon vuonna Ensimmäiseksi oli romutettava yritykseen pesiytynyt byrokratia ja palautettava henkilökunnan usko tulevaisuuteen ja innostus uudistumiseen. Oli rakennettava työlle sellaiset olosuhteet, joissa luovuus voi kukoistaa. Laadimme uudet toimintasuunnitelmat, joista tärkein oli designin ja talouden yhteyttä korostava strategia. Suunnittelijoiden piti saada aikaan designia, joka oli paitsi omaleimaista myös kaupallisesti kannattavaa. Marimekossa koko henkilökunta on sisäistänyt sen, että luova yritys voi menestyä vain jos sen talous on vakaalla pohjalla. Vuonna 2004 onnistuimme jälleen yhdessä. Liiketoimintamme kehittyi suunnitelmien mukaisesti ja saavutimme keskeiset tavoitteemme. Marimekon myynti kasvoi hyvin lähes kaikilla markkina-alueilla. Kotimaassa kasvu säilyi vahvana kattavan jakeluverkoston, onnistuneiden tuotelanseerausten ja tehokkaan markkinoinnin ansiosta. Myös vientimarkkinoilla paransimme myyntiämme edellisvuodesta. Teimme viime vuonna myös suuren, Marimekon tulevaisuuden kannalta varsin merkittävän investoinnin. Hankimme Herttoniemen-kangaspainoomme uuden, huippumodernin painokoneen ja kaavionvalmistuslaitteiston. Painotuotannon uudistaminen toi meille kovasti kaivattua lisäkapasiteettia, ja uudet koneet ja laitteet tarjoavat myös suunnittelijoillemme entistäkin monipuolisemmat mahdollisuudet toteuttaa ideoitaan. Vuonna 2005 Suomessa vietetään muotoilun vuotta. Meillä Marimekossa teemavuoden monista tapahtumista tärkein on toukokuun lopulla Designmuseossa Helsingissä avattava Maija Isola elämä, taide, Marimekko -näyttely. Tästä ainutkertaisesta Maija Isolan elämäntyötä laajalti valottavasta näyttelystä julkaistaan myös kirja. Lisäksi tuomme kevään aikana markkinoille useita Maija Isolan suunnittelemiin painokuoseihin perustuvia erikoismallistoja: kankaita ja muita kodinsisustustuotteita sekä Jaana Parkkilan ja Samu-Jussi Kosken komeat vaatekokoelmat. Marimekko-designia esitellään tänä vuonna näyttävästi myös ulkomailla monissa tapahtumissa eri puolilla maailmaa. Viime vuosina suunnitteluun, markkinointiin ja tuotantoon tehtyjen panostusten ansiosta meillä on nyt entistä paremmat edellytykset kasvaa myös kansainvälisillä markkinoilla. Vuonna 2005 täsmennämme niin vientistrategiaamme kuin muitakin yrityksemme toimintasuunnitelmia. Vuodesta 2004 haluan esittää erityisen lämpimät kiitokseni Marimekon upealle henkilökunnalle, loistaville suunnittelijoille ja hyville asiakkaille. Luottamuksesta ja hienosta yhteistyöstä kiitän myös yhtiön hallitusta, jälleenmyyjiä, osakkeenomistajia ja kaikkia yhteistyökumppaneita. Toimitusjohtajan katsaus 7
10 Vuosi 2004 Marimekko-designin kansainvälinen arvostus lisäsi kiinnostusta Marimekko-brändiä kohtaan. Liikevaihto kasvoi arvioitua nopeammin. Kannattavuus säilyi hyvällä tasolla. Liiketoiminnan kehitys Konsernin liikevaihto kasvoi 14,1 %. Marimekko-tuotteiden liikevaihto kasvoi 16,1 %. Viennin ja ulkomaantoimintojen osuus konsernin liikevaihdosta oli 22,2 %. Liikevaihdon kasvu tuotelinjoittain vaatetus 7,4 % sisustus 17,0 % laukut 33,7 %. Kotimaassa vahva kasvu jatkui. Marimekon omien kotimaanmyymälöiden myynti kasvoi 7,2 %. Myynti kotimaisille jälleenmyyjille nousi 25,7 %. Vientimarkkinoilla kaikkien tuotelinjojen myynnin kasvu nopeutui. Marimekko-tuotteiden osalta vienti ja ulkomaantoiminnot kasvoivat 14,6 %. Jakeluverkosto laajeni, uusia jälleenmyyjiä Suomessa ja ulkomailla. Lisenssimyynnissä hyvä kasvu, uusia lisenssituotteita. Marimekon visiot Marimekon tulevaisuuden visiot rakentuvat nuorten suunnittelijoiden kautta, aivan kuten Marimekon historian alussa 1950-luvulla. Luotamme nuorten, suomalaisten ja ulkomaisten, lahjakkaiden suunnittelijoiden rohkeaan uskallukseen luoda uutta ja ennakkoluulotonta. Pidämme kuitenkin mielessä Marimekon perusajatuksen: suunnittelun lähtökohtana on hyvä, kaunis arki. Meillä on kaksijakoinen strategia: teemme huippudesignia, mutta designin tulee olla myös taloudellisesti kannattavaa. (Kirsti Paakkanen, 2004) Tavoitteet Marimekon tavoitteena on kasvaa ja menestyä kansainvälisesti identiteetiltään vahvana suomalaisena designyrityksenä. Liiketoiminnan kehittämisessä pyritään ensisijaisesti orgaaniseen kasvuun. Brändiä rakennetaan hallitusti. Uusille tuote- ja liiketoiminta-alueille laajennutaan yhtiön perusliikeideaan sitoutuen. Keskeiset tunnusluvut Muutos, % Liikevaihto, euroa ,1 Viennin ja ulkomaantoimintojen osuus, % liikevaihdosta 22,2 23,5 Liikevoitto, euroa *) ,5 % liikevaihdosta *) 13,8 15,6 Liikevoitto, euroa **) ,5 % liikevaihdosta **) 15,7 15,6 Voitto ennen satunnaisia eriä ja veroja, euroa ,4 % liikevaihdosta 13,5 15,1 Tulos/osake, euroa *) 0,72 0,75-4,5 Tulos/osake, euroa **) 0,87 0,75 15,9 Osinko/osake, euroa ***) 0,50 1,00 Sijoitetun pääoman tuotto (ROI), % 34,5 34,6 Oman pääoman tuotto (ROE), % 28,1 30,6 Omavaraisuusaste, % 60,6 64,5 Henkilöstö tilikauden lopussa ,7 Strategia Korkeatasoisen ja innovatiivisen suunnitteluosaamisen ylläpitäminen kilpailukykyä vahvistavana tekijänä. Tuotevalikoiman kehittäminen yhtiön perusliikeideaan sitoutuen. Brändin imagoa tukevien jakelukanavien kehittäminen ja laajentaminen kotimaassa ja ulkomailla. Vahvan markkina-aseman ja tasaisen kasvun säilyttäminen Suomessa. Viennin ja ulkomaantoimintojen kasvattaminen vuosittain runsaalla viidenneksellä edellisestä vuodesta. Vakaa osinkopolitiikka. Kannustavan ja yksilöllistä osaamista arvostavan yrityskulttuurin vaaliminen. Taloudelliset tavoitteet Kannattavan kasvun turvaaminen liikevaihdon vuosittainen kasvu yli 10 % liikevoitto liikevaihdosta 10 % oman pääoman tuotto yli 15 % omavaraisuusaste 60 % *) Sisältää Grünstein Product Oy:n osakkeiden myynnistä syntyneen kertaluonteisen 1235 tuhannen euron tappion. **) Ilman Grünstein Product Oy:n osakkeiden myynnistä syntynyttä kertaluonteista 1235 tuhannen euron tappiota. ***) Hallituksen esitys. Tunnuslukujen laskentakaavat ovat sivulla 44. Taloudellisen lisäarvon tuottaminen omistajien yhtiöön sijoittamalle pääomalle osinko osakekohtaisesta tuloksesta vähintään 50 % 8 Vuosi 2004, Marimekon visiot, tavoitteet, strategia
11 Marimekon liiketoiminta LIIKEVAIHTO MARKKINA-ALUEITTAIN JA TUOTELINJOITTAIN Markkina-alueittain (1 000 euroa) Muutos, % Suomi ,0 Muut Pohjoismaat ,5 Muu Eurooppa ,9 Pohjois-Amerikka ,2 Muut ,8 YHTEENSÄ ,1 Tuotelinjoittain (1 000 euroa) Muutos, % Vaatetus ,4 Sisustus ,0 Laukut ,7 YHTEENSÄ ,1 *) Sisältää Grünstein Product Oy:n osakkeiden myynnistä syntyneen kertaluonteisen 1,2 milj. euron tappion. Tavoitteiden toteutuminen Liikevaihdon vuosittainen kasvu, % 25,1 27,1 17,4 14,7 14,1 Liikevoitto liikevaihdosta, % 9,8 11,2 13,1 15,6 *) 13,8 Oman pääoman tuotto (ROE), % 16,7 21,5 26,5 30,6 28,1 Omavaraisuusaste, % 54,3 58,3 61,1 64,5 60,6 Osinko/osake, euroa 0,17 **) 0,22 0,28 1,00 ***) 0,50 Osinko/tulos, % 61,0 **) 56,5 51,8 133,0 ***) 69,6 *) Sisältää Grünstein Product Oy:n osakkeiden myynnistä syntyneen kertaluonteisen 1235 tuhannen euron tappion. **) Sisälsi 50-vuotisjuhlavuoden lisäosingon 0,05 euroa. ***) Hallituksen esitys. Marimekon liiketoiminta 9
12 MARIMEKKO on klassikoiden ja modernin designin rinnakkaiseloa
13 Vaatetus Marimekon vaatemallistot tarjoavat laadukkaita, toimivia asuja eri-ikäisille kuluttajille kaikkeen pukeutumiseen: työhön, vapaa-aikaan ja juhlaan. Sesongeittain lanseerattavien uutuuksien lisäksi kokoelmiin sisältyy jatkuvasti saatavilla olevia klassikoita ja muita perustuotteita. Tekstiilialalla viime vuosina tapahtuneet monet rakenteelliset muutokset ovat tuoneet kasvavia haasteita vaatetusteollisuudelle. Kilpailua markkinoilla ovat kiristäneet kansainvälisten ketjujen laajentuminen ja tarjonnan lisääntyminen. Markkinoihin ovat vaikuttaneet myös maailmantalouden epävarmuudesta johtuneet kulutuskysynnän heilahtelut. Vuonna 2004 vaatteiden vähittäismyynti Suomessa kasvoi 4,4 %. Naisten vaatteiden myynti lisääntyi 6,1 %, miesten vaatteiden 3,6 %. Eniten myyntiään kasvattivat kansainväliset ketjut ja tavaratalot (Tekstiili- ja Jalkinetoimittajat ry). Tammi-marraskuussa 2004 vaatteiden (SITC 84) vienti kasvoi 6,0 % ja tuonti 4,0 % (Tullihallitus, kuukausikatsaus 11/2004). Marimekon vaatteiden myynti on kasvanut tasaisesti vuosittain. Vuonna 2004 konsernin vaatetus-tuotelinjan liikevaihto oli 30,6 milj. euroa. Marimekko-vaatteiden myynti kasvoi edellisestä vuodesta 10,5 %. Suomessa myynti kasvoi edelleen erittäin hyvin, mutta myös vientimarkkinoilla kasvu oli nopeampaa kuin vuotta aiemmin. Klassikot ja muut perustuotteet olivat edelleen erittäin suosittuja ja niiden myynti kasvoi tasaisesti. Myös bisnesvaatteiden myynti kehittyi hyvin laajentuneen asiakaskunnan ansiosta. Uudet lastenvaatemallistot menestyivät erinomaisesti. Vuonna 2004 Marimekko-vaatteiden suurimmat vientimaat olivat Ruotsi, Yhdysvallat, Saksa, Norja, Hollanti ja Tanska. Marimekon vaatemallistoja kehitetään ajan hengessä. Monipuolisella, uudistuvalla designilla vahvistetaan brändiä ja etsitään uusia kohderyhmiä. Vuoden 2005 vaatemallistoissa näkyy entistä selkeämmin kunkin suunnittelijan persoonallinen kyky ammentaa ideoita eri aikakausilta ja eri kulttuureista sekä tuoda ne mielenkiintoisella tavalla tähän aikaan. Hieno esimerkki tästä ovat Samu-Jussi Kosken ja Jaana Parkkilan suunnittelemat kevään erikoismallistot, joissa Maija Isolan kuosit yhdistyvät upeasti moderniin vaatesuunnitteluun. Vaatetusalalla kilpailu kiristyy edelleen. Marimekko on kuitenkin hyvissä asemissa, koska sillä on korkealuokkaista suunnitteluosaamista ja vahva kansainvälisesti tunnettu brändi. Oman tuotannon ja joustavien alihankkijoiden ansiosta Marimekolla on erinomaiset valmiudet reagoida nopeasti asiakkaiden toiveisiin ja tuoda tarvittaessa markkinoille uusia tuotteita. Vuoden 2005 vaatemallistojen suunnittelijoita ovat Ritva Falla, Samu-Jussi Koski, Naoto Niidome, Jaana Parkkila, Mika Piirainen, Jukka Rintala ja Matti Seppänen. Vaatetus 11
14 12 Sisustus MARIMEKKO luo omaa sisustustrendiä
15 Sisustus Marimekon sisustus-tuotelinjan päätuotteet ovat omassa kangaspainossa painetut puuvilla- ja pellavakankaat. Näiden lisäksi mallistoihin kuuluu erilaisia valmiita tuotteita, kuten keittiö- ja kattaustuotteita, vuodevaatteita ja kylpytekstiilejä. Kokoelmat sisältävät sekä klassikkotuotteita että sesongeittain vaihtuvia uutuuksia. Marimekon sisustustuotteiden myynti on kasvanut viime vuosina voimakkaasti. Kasvua ovat nopeuttaneet sisustusalan yleinen hyvä kehitys ja Marimekko-designia suosiva sisustusmuoti. Niin Suomessa kuin muualla maailmassa asumiseen ja kodin viihtyisyyteen halutaan panostaa aiempaa enemmän. Vuonna 2004 Marimekon sisustus-tuotelinjan liikevaihto kasvoi 17,0 % ja oli 25,1 milj. euroa. Kasvu kiihtyi loppuvuotta kohden kaikkien sisustustuotteiden osalta niin Suomessa kuin vientimarkkinoilla. Kankaiden käyttö kotien ja julkisten tilojen sisustuksessa on lisääntynyt jatkuvasti, mikä näkyi Marimekon metritavaramyynnin vilkastumisena viime vuonna. Myös valmiiden sisustustuotteiden, kuten vuodevaatteiden, kylpytekstiilien ja kattaustuotteiden, myynti kasvoi edelleen hyvin. Sisustus-tuotelinjan liikevaihdosta viennin ja ulkomaantoimintojen osuus oli 20,4 %. Merkittävimmät vientimaat olivat Ruotsi, Yhdysvallat, Norja, Japani, Tanska ja Saksa. Marimekon monipuolinen kuviomaailma, uudistettu painotuotanto ja vahva suunnitteluosaaminen antavat sisustustuotelinjalle erinomaiset lähtökohdat kehittää uusia tuotteita niin omiin kokoelmiin kuin lisenssivalmistukseen. Mallistoja kehittäessään Marimekko luo omaa sisustustyyliään, jota voidaan kutsua myös Marimekko-trendiksi. Kokoelmille etsitään aina jokin yhdistävä tekijä, josta ne tunnistetaan Marimekkobrändiin kuuluviksi. Aiheet kuoseihin tulevat elämästä ja ympäröivästä maailmasta, luonnosta, tapahtumista ja ihmisistä. Suunnittelijoiden luovaa osaamista on löytää ideat ja lähteä rohkeasti kehittämään niistä tuotteita omaa persoonallisuuttaan toteuttaen. Marimekko-design on löytänyt tiensä myös julkisiin tiloihin, joiden sisustaminen on Marimekolle uusi, mielenkiintoinen kasvualue niin kotimaassa kuin vientimarkkinoilla. Syksyllä 2004 Marimekko lanseerasi paloturvallisen Trevira CS -verhokangasmalliston, joka sai heti hyvän vastaanoton. Julkisten tilojen sisustamiseen liittyi myös Pelastakaa Lapset ry:n Tiukula-taloa koskeva yhteistyöprojekti. Taiteilija Oiva Toikka suunnitteli taloon Afrikan kuningatar -nimisen kankaan, joka otettiin myös Marimekon mallistoon. Kankaan myyntituloista Marimekko lahjoittaa osan Pelastakaa Lapset ry:lle. Marimekko-design kiinnostaa myös huonekalualaa. Uusia yhteistyöideoita on tullut niin kotimaisilta kuin ulkomaisilta valmistajilta. Joulukuussa 2004 esiteltiin Piiroinen Oy:n valmistamat Flakes- ja Chip-tuolit, joissa on käytetty Marimekon kangasta lasikuituun puristettuna. Flakes-tuoli palkittiin kunniamaininnalla Design Forum Finlandin ja Fennia-ryhmän järjestämässä Fennia Prize kilpailussa. Marimekko-design on erittäin arvostettua maailmalla. Menestystä ovat siivittäneet monet kansainväliset muotoilutapahtumat, joissa Marimekko on ollut esillä viime vuosien aikana. Tuotevalikoiman laajentaminen hallitusti designin ja vahvan brändin pohjalta avaa Marimekon sisustuslinjalle erinomaisia mahdollisuuksia kasvattaa myyntiä myös vientimarkkinoilla. Marimekon vuoden 2005 sisustusmallistojen kokoavana teemana on rakkaus luontoon ja huoli sen kauneuden säilymisestä. Kuoseissa luonto ilmentyy monin tavoin: runollisena, graafisena, maalauksellisena, valokuvan innoittamana. Vaikutteita malleihin on saatu myös maailman eri kulttuureista. Lisäksi Marimekko haluaa muotoilun vuonna 2005 nostaa entistäkin voimakkaammin esiin Maija Isolan elämäntyön ja tuo markkinoille laajan erikoismalliston, jossa on mukana myös ennen esittelemätöntä Maija Isolan designia. Vuoden 2005 sisustuskokoelmissa on seuraavien suunnittelijoiden malleja: Maija Isola, Kristina Isola, Fujiwo Ishimoto, Annika Rimala, Anna Danielsson, Nora Fleming, Erja Hirvi, Maija Louekari, Teresa Moorhouse, Tanja Orsjoki, Oiva Toikka ja Marjaana Virta. Sisustus 13
16 Laukut Marimekko-laukut menestyvät maailmalla Marimekon laukkukokoelma koostuu klassikoista sekä sesongeittain vaihtuvista Marimekon vaate- ja sisustusmallistoihin yhdistyvistä laukuista. Laukut-tuotelinjaan kuuluvat myös värikkäät Marimekko-kuosiset sateenvarjot. Marimekon laukut ovat menestyneet maailmalla erinomaisesti, vaikka kilpailu markkinoilla on kiristynyt kasvavan tarjonnan vuoksi. Etenkin nuoret kuluttajat pitävät Marimekko-laukkuja erittäin trendikkäinä. Suosion myötä laukkujen myynti on kasvanut viime vuosina voimakkaasti niin kotimaassa kuin vientimarkkinoilla. Vuonna 2004 laukut-tuotelinjan liikevaihto kasvoi 33,7 % ja oli 8,9 milj. euroa. Suhteellisesti nopeimmin kasvoi painetuista kankaista tehtyjen laukkujen myynti, mutta myös muut mallit myivät edelleen hyvin. Vuonna 2004 laukut-tuotelinjan uusia menestystuotteita olivat värikkäät kuviolliset sateenvarjot, joita myytiin etenkin Suomessa sateisten säiden siivittämänä ennätysmäärä. Vuonna 2004 laukut-tuotelinjan merkittävimmät vientimaat olivat Japani, Ruotsi, Yhdysvallat, Iso-Britannia, Tanska ja Norja. Marimekon laukuttuotelinjan kasvunäkymät ovat myönteiset. Muotitrendit suosivat asukokonaisuuksiin yhdistyviä laukkuja, mikä rohkaisee Marimekkoa jatkamaan yhteensopivien laukkujen ja vaatteiden suunnittelua. Mielenkiintoisen ja kasvavan alueen tuotelinjalle tarjoaa myös yrityksille suunnattu projektimyynti. Laadukkaat designtuotteet ovat paitsi haluttuja liikelahjoja myös erittäin suosittuja kampanjatuotteita, joita yritykset käyttävät enenevässä määrin markkinointinsa tehostamiseen. Marimekon vuoden 2005 laukkumallistoissa on klassikoiden lisäksi runsaasti uusia sekä yksivärisistä että painetuista kankaista valmistettuja laukkuja. Mika Piirainen on suunnitellut uuden naisellisen Femme-sarjan sekä painokankaisia laukkuja, joiden kuoseina hän on käyttänyt muun muassa Annika Rimalan ja Maija Isolan suunnittelemia klassikkomalleja sekä Teresa Moorhousen modernia Dogs-kuviota. Uusia sporttihenkisiä laukkuja ovat suunnitelleet Jukka Rintala ja Ritva Falla. Lisäksi mallistoissa on Bo Haglundin, Jaana Parkkilan, Ristomatti Ratian ja Marjaana Virran suunnittelemia laukkuja. 14 Laukut
17 Vähittäismyynti Kotimaan tukkumyynti Marimekolla on omia myymälöitä Suomessa 25 ja yksi Ruotsissa Tukholmassa. Myymälöiden laaja tuotevalikoima ja brändiä heijastava visuaalinen ilme rakentuvat yhtenäisen Marimekko-konseptin pohjalle. Myymälät sijaitsevat keskeisillä liikepaikoilla suurimmissa kaupungeissa ja kasvualueilla. Omissa myymälöissään Marimekko luo tunnelman, jossa yrityksen koko perusliikeidea ja arvot välittyvät asiakkaille aidossa ja alkuperäisessä muodossaan. Myymälöiden visuaalisessa ilmeessä kohtaavat Marimekon ainutlaatuinen historia ja tulevaisuuden visiot. Marimekon myymälöissä asiakasta on vastassa ammattitaitoinen ja ystävällinen henkilökunta, jonka lämminhenkinen palvelu on omiaan edistämään pitkäaikaisten ja luottamuksellisten asiakassuhteiden syntymistä. Vuonna 2004 Marimekon omien myymälöiden myynti oli 26,3 milj. euroa. Kotimaanmyymälöissä myynti kasvoi 7,2 %. Suomessa kaikkien myymälöiden asiakasmäärät kasvoivat edellisestä vuodesta. Keskiostos asiakasta kohden sen sijaan laski hieman. Marimekon Ruotsin-myymälässä sekä myynti että asiakasmäärät kasvoivat merkittävästi. Omat myymälät ovat tärkeä osa Marimekon brändi-identiteettiä Marimekolla on Suomessa koko maan kattava laaja jälleenmyyjäverkosto, johon kuuluu sekä tavarataloja että erikoismyymälöitä. Osa erikoismyymälöistä on täysin Marimekko-konseptilla toimivia, osa myy vain tiettyjä jälleenmyyjän omaan liikeideaan parhaiten sopivia tuotteita. Jälleenmyyjäverkosto on uudistunut ja laajentunut Marimekon liiketoiminnan kehittymisen mukana. Vuoden 2004 päättyessä Marimekolla oli Suomessa 130 jälleenmyyjää, joista tilikaudella avattuja uusia Marimekkokonseptimyymälöitä oli 12. Marimekon myynti kotimaisille jälleenmyyjille on kasvanut viime vuosina erittäin hyvin. Vuonna 2004 myynti kasvoi edellisestä vuodesta 25,7 %. Osittain kasvuun vaikuttivat tilikauden aikana avatut uudet Marimekko-konseptimyymälät. Marimekko kehittää jälleenmyyjäverkostoaan kiinteänä osana kokonaisvaltaista jakelupolitiikkaansa. Tavoitteena on rakentaa Marimekon omien myymälöiden rinnalle aktiivinen jälleenmyyjäverkosto, joka pystyy vastaamaan Marimekon liiketoiminnan haasteisiin joustavasti ja sitoutuu omassa toiminnassaan Marimekko-brändin arvoihin. Viime vuosina Marimekon liiketoiminnan hyvä kehitys ja brändin arvostuksen kasvu ovat saaneet yhä useamman yrittäjän kiinnostumaan Marimekko-myymälän perustamisesta. Myös uusien tuotteiden lanseeraukset ovat avanneet mahdollisuuksia jakeluverkoston kasvattamiseen. Lähivuosina jälleenmyyjäverkoston laajentamisessa edetään hallitusti. Koska verkosto on jo verrattain laaja Suomessa, ensisijaisena tavoitteena on jakelukanavien nopean kasvattamisen sijasta tiivistää yhteistyötä nykyisten jälleenmyyjien kanssa ja yhtenäistää Marimekko-brändin profiilia eri jakelukanavissa. Vuonna 2004 Marimekon omien myymälöiden kehittämisen painopiste oli päivittäisten toimintojen joustavuuden ja tehokkuuden lisäämisessä. Tavoitteena oli tilaus-toimitusketjun hallinnan parantaminen ja henkilöstön opastaminen tavaravirtojen entistä tarkempaan seurantaan. Myymälähenkilöstön työn vaihtelevuutta lisättiin organisoimalla uudelleen vastuualueita. Vuoden aikana myyntihenkilöstölle pidettiin myös useita koulutustilaisuuksia ajankohtaisista aiheista. Vuoden 2005 keskeinen tavoite on tehostaa asiakaspalvelua. Marimekko uudistaa kanta-asiakasjärjestelmänsä ja lanseeraa helmikuussa uuden kanta-asiakaskortin sekä monipuolisen Marimekko MasterCard -kortin, joka tarjoaa asiakkaalle sekä kansainvälisen maksukortin että Marimekon kanta-asiakkuuden edut. Uudistuneen kanta-asiakasohjelman kautta markkinointia pystytään kohdentamaan paremmin ja asiakkaille voidaan tarjota entistä yksilöllisempää palvelua. Suomessa vähittäiskaupan kilpailu kiristyy lähivuosina entisestään kansainvälisten ketjujen laajentumisen myötä. Kehitys maailmalla osoittaa kuitenkin, että vahvaan brändiin ja selkeään tuotekonseptiin perustuvilla erikoismyymälöillä on vankka jalansija markkinoilla. Erikoismyymälöissä asiakkaat arvostavat asiantuntemusta ja yksilöllistä palvelua. Marimekko panostaakin entistä enemmän brändin profiilin nostamiseen omien myymälöiden kehittämisessä. Myymäläverkostoa laajennetaan ja tiloja uusitaan markkinatilanteen mukaan. Jälleenmyyjäverkostoa rakennetaan hallitusti Vähittäismyynti, kotimaan tukkumyynti 15
18 Vienti ja ulkomaantoiminnot Lisensointi Hyvä kehitys vientimarkkinoilla Marimekolla on tytäryhtiöt Ruotsissa ja Saksassa. Ruotsissa on myös oma vähittäismyymälä Tukholmassa. Muihin maihin vienti tapahtuu suoraan tai paikallisten agenttien ja maahantuojien kautta. Marimekolla on ulkomailla myös lisenssimyyntiä. Marimekko-tuotteiden suurimmat vientimaat vuonna 2004 olivat Ruotsi, Yhdysvallat, Japani, Norja, Saksa ja Tanska. Viennin kasvattamiseksi Marimekko on tehnyt pitkäjänteistä työtä. Tavoitteena on ollut luoda kestävä pohja kasvulle. Viime vuosina viennin kehittämisessä on suuntauduttu lähinnä myynnin vakiinnuttamiseen keskeisillä markkina-alueilla sekä Marimekko-brändin tunnettuuden lisäämiseen. Vuonna 2004 Marimekon viennin ja ulkomaantoimintojen kasvu parani selvästi edellisestä vuodesta. Osallistumiset kansainvälisiin messuihin, näyttelyihin ja tapahtumiin ovat lisänneet kiinnostusta Marimekon tuotteita kohtaan. Vuonna 2004 Marimekko-tuotteiden osalta vienti ja ulkomaantoiminnot kasvoivat 14,6 %. Kaikkien tuotelinjojen myynnin kasvu nopeutui. Myynti nousi lähes kaikilla markkina-alueilla, erityisen voimakkaasti kaikissa Skandinavian maissa. Parhaiten myynti kasvoi Ruotsissa, jossa sekä oman myymälän myynti että myynti jälleenmyyjille lisääntyivät merkittävästi edellisestä vuodesta. Myös Japanissa ja Yhdysvalloissa hyvä kehitys jatkui. Markkina-alueella muu Eurooppa myynti vaihteli maittain. Ranskassa, Italiassa ja Venäjällä myynti kasvoi edelleen hyvin. Saksassa, Hollannissa ja Sveitsissä kulutuskysyntä oli vaisua ja myynti jäi arvioitua pienemmäksi. Isossa-Britanniassa kasvu hidastui hieman. Marimekon viennin ja ulkomaantoimintojen keskeisenä strategiana on hyödyntää brändin vahvaa imagoa ja tehdä Marimekkoa laajemmin tunnetuksi myös yrityksenä. Kasvua haetaan kehittämällä vientiä ja lisensiointia rinnakkain. Jakeluverkostoa laajennetaan jälleenmyyjien perustamien Marimekko-konsepti- ja shop-in-shop-myymälöiden määrää kasvattamalla. Vuonna 2004 ulkomaisten jälleenmyyjien määrä lisääntyi huomattavasti. Uusia Marimekko-konseptimyymälöitä avattiin kolme: Ruotsissa Göteborgissa ja Piteåssa sekä Norjassa Tromsössä. Kevään 2005 aikana avataan Islannin ensimmäinen Marimekko-konseptimyymälä Reykjavikissa. Lähivuosina Marimekon viennin kehittämisessä voimavaroja suunnataan enenevässä määrin yhteistyön tiivistämiseen kasvupotentiaalia omaavien jälleenmyyjien kanssa. Tavoitteisiin pyrittäessä on yhä tärkeämpää koko jakelutien perehdyttäminen Marimekon yritysfilosofiaan. Tarkoituksena on luoda vientimarkkinoille rakenteeltaan monipuolinen ja laaja Marimekko-brändiä tukeva jakeluverkosto. Kasvun lisäksi keskeisenä tavoitteena on viennin kannattavuuden turvaaminen. Marimekon kasvunäkymät vientimarkkinoilla ovat hyvät. Marimekko-designia arvostetaan, brändistä on tullut kiinnostava. Lisensioinnissa Marimekko hyödyntää suunnitteluosaamistaan ja Marimekko-tuotemerkin tunnettuutta. Marimekon tuotteita valmistetaan lisenssillä Suomessa, Yhdysvalloissa, Japanissa ja Tanskassa. Marimekon lisenssimyynti on kasvanut viime vuosina erittäin hyvin niin Suomessa kuin ulkomailla. Tasaisen kasvun on turvannut kiinteä yhteistyö hyvien lisenssivalmistajien kanssa. Marimekko-designin ja brändin kohonnut arvostus markkinoilla on avannut mahdollisuuksia lisensioinnin laajentamiseen myös uusille tuotealueille. Lisensioinnin kehittämisessä Marimekko pyrkii hallittuun kasvuun. Lisensiointia laajennetaan ensisijaisesti tuotteisiin, jotka luontevasti täydentävät Marimekon omaa tuotekonseptia ja tuovat lisäarvoa Marimekko-brändille. Lisensiointi pyritään keskittämään niille markkinoille, joilla brändi on jo tunnettu. Uutta lisenssiyhteistyötä aloitettaessa Marimekko edellyttää lisenssinsaajalta valmiutta pitkäjänteiseen yhteistyöhön, korkeatasoista designtuotteen valmistusosaamista sekä riittävän laajaa Marimekko-brändin imagoon sopivaa jakeluverkostoa. Vuonna 2004 Marimekon lisenssitulot kasvoivat merkittävästi. Nopeinta kasvu oli Suomessa, mutta myös Japanissa ja Yhdysvalloissa hyvä kehitys jatkui. Tilikauden aikana Marimekko solmi yhdysvaltalaisen Kenlo International Corporationin kanssa sateenvarjojen ja laukkujen valmistusta ja jakelua koskevan lisenssisopimuksen. Suomessa Smead Paperisto Oy aloitti vihkojen ja kansioiden valmistuksen Marimekon lisenssillä. Aivan uudenlaista tuotesuuntaa Marimekon lisensioinnissa edustavat kävelysauvat, joiden valmistaja on suomalainen ONE WAY Sport Oy. Ensimmäinen sauvamallisto, Unikko-kävelysauvat, lanseerattiin kansainvälisille markkinoille syyskuussa. Tilikauden lopulla sovittiin lisenssiyhteistyöstä suomalaisen Berner Oy:n ja tanskalaisen Le Klint A/S:n kanssa. Berner alkaa valmistaa ja markkinoida Marimekko-kuvioisia tutteja ja tuttipulloja, Le Klint lampunvarjostimia. Designin ja brändin arvostus kasvattavat Marimekon lisenssimyyntiä 16 Vienti ja ulkomaantoiminnot, lisensiointi
19 Suunnittelu Tuotanto Marimekko tuo vuosittain markkinoille kymmeniä uusia kangasmalleja. Uuden kuosin matka suunnittelijan luonnoksesta valmiiksi painokankaaksi alkaa vaihtamalla mielikuvia. Suunnittelija ja Marimekon sisustusmallistoista vastaava työryhmä pohtivat yhdessä, millaisena kuvio olisi toimivin ja lumoavin, millainen sielu sillä olisi, mihin kokonaisuuteen se kuuluisi. Etukäteen suunnittelijalle ei anneta ohjeita eikä rajoituksia, vaan hän voi vapaasti luoda ja tuoda kuvioihinsa omaa elämänkokemustaan ja näkemyksiään trendeistä. Näin Marimekon mallistoihin saadaan monipuolinen ja rikas tarjonta erilaisia kuvio- ja värimaailmoja. Uudet kangasmallit saavat alkunsa suunnittelijan luovasta ideoinnista, mutta työ on valmis vasta sitten, kun ideoiden toimivuus on testattu yhdessä tuotannon eri ammattilaisten kanssa. Vaikka jokainen uusi kangas on ensi sijassa suunnittelijansa luomistyön tulos, syntyy kankaan lopullinen ilme ja henki vasta yhteistyössä painon kaavionvalmistuksessa, värilaboratoriossa ja painokoneen ääressä työskentelevien kanssa. Marimekossa kaikki tuotteiden val- Marimekko-design mistuspro- sessiin osallistuvat ovat oman erikoisalansa ammattilaisia, joiden kunniaasiana on löytää osaamista yhdessä suunnittelijan kanssa parhaat tekniset ratkaisut uusien ideoiden toteuttamiseen. Marimekossa suunnittelu ja tuotanto ovat aina kulkeneet käsi kädessä. on huippuunsa hiottua taiteellista ja teknistä Omalla tuotannolla ylläpidetään luovaa valmistusosaamista Marimekossa omalla valmistuksella on aina ollut keskeinen sija designin synnyssä ja kehittämisessä. Oman tuotannon avulla säilytetään hyvä tuntuma niin designtuotteen valmistuksen vaatimaan tekniseen osaamiseen kuin tuotannon taloudelliseen merkitykseen. Marimekolla on kolme omaa tehdasta, jotka kaikki sijaitsevat Suomessa: kangaspaino Helsingissä, vaatetustehdas Kiteellä ja laukkutehdas Sulkavalla. Oman valmistuksen lisäksi Marimekolla on alihankintaa Suomessa ja ulkomailla. Valmistuspaikan valintaan vaikuttavat tuotteen ominaisuudet, tuotantomäärät sekä toimitusaika. Suomalaisena yrityksenä Marimekko pyrkii etsimään tuotteilleen ensisijaisesti kotimaisen valmistajan. Oman valmistuksen osuus vuonna 2004 myydyistä Marimekko-tuotteista oli vajaa puolet. Myynnin nopean kasvun seurauksena alihankinta kotimaassa ja ulkomailla kasvoi kaikkien tuotelinjojen osalta. Tuotannon merkittävin investointi vuonna 2004 oli Herttoniemenkangaspainon uudistaminen. Kyseessä oli korvausinvestointi, joka sisälsi uuden painokoneen ja kaavionvalmistuslaitteiston hankinnan. Investoinnilla varmistettiin oman painotuotannon jatkuvuus, sillä vanha painokone vuodelta 1973 poistetaan käytöstä lähivuosina. Uusi painokone on itävaltalaisen J. Zimmer Maschinenbau GmbH:n valmistama 12-värilaakapainokone, jossa on myös rotaatiopaino-osa. Uusi, digitaalinen kaavionvalmistuslaitteisto on sveitsiläisen Lüscher AG:n kehittämä ja valmistama. Myynnin kasvu lisää jatkossakin Marimekon alihankinnan tarvetta kotimaisilta ja ulkomaisilta valmistajilta. Oman tuotannon kehittämisessä keskitytään lähivuosina kangaspainoon. Uuden painokoneen tarjoama moderni tekniikka pyritään saamaan tehokkaaseen käyttöön. Suunnittelu, tuotanto 17
20 Henkilöstö Osaava ja sitoutunut henkilöstö on Marimekon voimavara ja kilpailutekijä markkinoilla. Yhtiön liiketoiminta perustuu hallittuun kasvuun, jolla pyritään luomaan henkilöstölle turvallinen ja luottamuksellinen työilmapiiri. Liiketoiminnallisessa ajattelussa ovat aina mukana myös tunteet ja välittäminen. Marimekossa arvostetaan luovuutta, yritteliäisyyttä ja yksilöllistä osaamista. Organisaatio pyritään pitämään matalana ja joustavana. Marimekossa on tärkeää, että työntekijät tuntevat olevansa arvostettuja, mutta samalla ymmärtävät vastuunsa marimekkolaisina. Liiketoiminnalle on asetettu selkeät tavoitteet. Tehtävien suorittamisessa henkilöstölle annetaan laaja vapaus, mutta siihen sisältyy aina myös vastuu. Marimekossa kaikki perustuu yhdessä tekemiseen ja yhteisiin pelisääntöihin. Yksilöllinen ja kollektiivinen vastuu kulkevat rinnakkain. Marimekkoa pidetään kiinnostavana ja viihtyisänä työpaikkana. Vuonna 2004 henkilökunnan vaihtuvuus oli 9,5 %. Grünstein Product Oy:n myynnin vuoksi koko konsernin henkilöstön määrä laski edellisestä vuodesta 2,7 %. Marimekon henkilöstön määrä kasvoi tilikaudella 30:llä. Vuoden 2004 päättyessä Marimekko-konsernin palveluksessa oli 355 henkeä, joista toimihenkilöitä oli 219 ja työntekijöitä perustuu yhdessä tekemiseen 136. Konsernin henkilökunnasta oli naisia 89,5 % ja miehiä 10,5 %. Henkilöstön keski-ikä oli 41 vuotta. Vahvan kasvun ja kansainvälistymisen seurauksena Marimekon liiketoiminta monipuolistuu ja haasteet kasvavat. Tämä vaatii Marimekon henkilökunnalta uudenlaisia valmiuksia ja innostusta uuden oppimiseen. Tilikaudella 2004 järjestettiin useita koulutustilaisuuksia. Keväällä pidettiin muun muassa seminaari aiheesta Yhdessä tekemisen voima. Tilaisuuteen osallistuivat Marimekon henkilökunnan lisäksi myös jälleenmyyjät. Vuoden aikana oli myös lukuisia yksittäisiin tehtäväalueisiin liittyviä koulutustapahtumia. Marimekossa kaikki Riskienhallinta Vastuu riskienhallinnasta on operatiivisella johdolla. Riskienhallintaa valvoo yhtiön hallitus. Yhtiön liiketoimintaan oleellisesti vaikuttavia riskejä vastaan on suojauduttu asianmukaisin vakuutuksin. Tuotanto Toimitusvarmuuden ja tuotantorakenteen joustavuuden turvaamiseksi Marimekolla on sekä omaa valmistusta että alihankintaa. Yhtiön kaikki omat tuotantolaitokset sijaitsevat Suomessa. Yhtiö käyttää lisäksi useita eri alihankkijoita sekä Suomessa että ulkomailla. Varastoinnista osa on ulkoistettu. Rahoitus Konsernin pitkäaikainen rahoitus on järjestetty emoyhtiön kautta. Tytäryhtiöiden rahoitus hoidetaan konsernin sisäisillä lainoilla. Konsernin vieras pääoma sisältää sekä pitkäaikaisia että lyhytaikaisia lainoja. Kaikki lainat ovat euromääräisiä. Valuuttariski koostuu lähinnä ulkomaanvaluuttamääräisistä myynneistä. Valuuttariskiä pienentävät valuuttamääräiset ostot. Tärkein ostoja myyntivaluutta on euro. Pääosin valuuttariskit muodostuvat Yhdysvaltain-dollarimääräisistä myynneistä ja ostoista. Myynnistä johtuviin valuuttariskeihin pyritään varautumaan ottamalla kurssimuutokset huomioon jo tuotteiden hinnoittelussa. Luottotappioriskit pyritään minimoimaan asettamalla luottolimiittejä sekä seuraamalla aktiivisesti asiakkaiden maksukäyttäytymistä. Kysyntä ja kilpailu Marimekko toimii alalla, jolla suhdanteiden vaihtelusta johtuvat kysynnän heilahtelut vaikuttavat tavallista herkemmin myynnin kehitykseen. Tekstiili- ja vaatetusalalla kilpailu on kiristynyt viime vuosina voimakkaasti tarjonnan kasvaessa. Marimekko pyrkii vastaamaan markkinoiden haasteisiin panostamalla korkealuokkaiseen designiin ja laatuun. Marimekon tuotevalikoiman monipuolisuus tasaa yksittäisten tuoteryhmien myyntiin liittyviä sesonkivaihteluita. Avainhenkilöt Tuotesuunnittelulla on ratkaiseva merkitys Marimekon liiketoiminnassa. Suunnittelun jatkuvuuden turvaamiseksi Marimekolla on useita suunnittelijoita. Uusien nuorten kykyjen löytämiseksi yhtiö tekee kiinteää yhteistyötä alan oppilaitosten kanssa. 18 Henkilöstö, riskienhallinta
VUOSIKERTOMUS 2004 VUOSIKERTOMUS 2004 Sisällys Marimekko 3 Tilinpäätös 22 Bisneksen nimi voisi olla elämä 4 Marimekon perusarvot 5 Toimitusjohtajan katsaus 7 Vuosi 2004 8 Marimekon visiot, tavoitteet,
V U O S I K E R T O M U S 2 0 0 1
VUOSIKERTOMUS 2001 Sisällys Tietoja osakkeenomistajille 01 Marimekko 02 Vuosi 2001 lyhyesti 03 Toimitusjohtajan katsaus 04 Marimekon menestystekijät 05 MARIMEKON LIIKETOIMINTA 06 Vaatetus 07 Sisustus 08